ሓረስቶት ጎኒ- ጎኒ ሕርሻዊ ንጥፈታቶም እንታይ ኣቓልቦ ክገብሩሉ ኣለዎም?
ሚኒስተር ሕርሻ ኣቶ ኣረፋይነ በርሀ ኣብ ዘስመዖ መዕጸዊ ቃል፡ ዝቐረበ ጸብጻባት ህልው ንጥፈታት ሕርሻ ሃገር ንምግምጋም ኣገዳሲ ምንባሩ ጠቒሱ፡ ኣብ መጻኢ ዝካየዱ ገምጋማት፡ ውርጹጽነትን ምንጽጻርን ዘለዎም ክኾኑ ኣዘኻኺሩ። ኣስዒቡ ሚኒስተር ኣረፋይነ፡ ምዕቃብ ማይን ሓመድን ከምኡ’ውን ምህናጽ ከዘንቲ ማይ ትሕተ-ቅርጺ ኣብ ሕርሻዊ ሂወት ሓንቲ ሃገር ኣገደስቲ ስለዝኾኑ፡ መንግስቲ ከም ወትሩ ቀዳምነት ሂቡ ይሰርሓሎም ከምዘሎን ኮማዊ ተሳትፎ ክሕይል ትጽቢት ከምዝግበርን ጠቒሱ፡ ሓረስቶት ጎኒ- ጎኒ ሕርሻዊ ንጥፈታቶም መግቢ እንስሳን ምንጪ ተተካኢ ጸዓትን ኣቓልቦ ክገብሩሉ፡ ከምኡ’ውን ክኢላታት ንዘጋጥሙ ጸገማትን ብድሆታትን ንምብዳህ ልዑል ጻዕርን ተበላሕትነትን ከካይዱ ተላብዩ።
መግቢ እንስሳን ምንጪ ተተካኢ ጸዓትን